
Мин уйнайым, һин дә уйна.
                                                                        бармаҡ менән тыпырҙап.
                                                                        Дустар менән бергә уйна,
                                                                        Ситтә генә баҫып торма.
                                                                                                 Ф.Сахабутдинова
Балаларҙы ҡул суҡтарын һәм бармаҡтарын хәрәкәтләндерергә, етеҙлекте арттырырға өйрәнеүҙә "бармаҡлы уйын"нар ҙур урын алып тора. Был тойғоға бай – тойғоло һәм мауыҡтырғыс уйын. Ул әйләнә – тирәләге ысынбарлыҡты,
әйберҙәрҙе, йәнлектәрҙе,кешеләрҙе, уларҙың эшсәнлеген,тәбиғәт күренештәрен сағылдыра. Бындай уйындар барышында балалар, өлкәндәр ниндәй эшләһә,ул тағы бер ҡат, ҡулдарын тиҙ-тиҙ хәрәкәтләндерәләр һәм был етеҙлекте арттырыуға ыңғай йоғонто яһай. Һуңынан һүҙҙәрҙе үҙҙәре өйрәнеп бөтөргәс, балаларға уйнауы тағы ла яҡшы була.
Организмдың барлыҡ хәрәкәттәре һәм телмәр эшсәнлеге бербөтөн тәшкил иткәнлектән,ҡулдарҙы күсереү баланың телендә һөйләм ыңғай сағылыш таба. Халыҡ ауыҙ ижадында киң ҡулланған һүҙҙәрҙе әйтеп,бер төркөм төптәрен хәрәкәткә килтерә торған күп кенә уйындар бар. Керәһең, моның мөһимлеге элек – электән билдәле булған.
Шуға күрә кескенәнән үк ҡулдарға һөйләм телен һәм белем алыу һәләтен үҫтерә торған гимнастика кәрәк...            
                                                       



                                                                                                                                    
Бармаҡ уйындары

***
Биш бармағым уң ҡулда,
Биш бармағым һул ҡулда.
Бармаҡтарым ярҙам итер
Һанды оторға шунда.

Уң ҡулда ла биш бармаҡ,
Һул ҡулда ла биш бармаҡ.
Ике ҡулды бергә ҡуйһаң,
Булыр һиңә ун бармаҡ.
***
Бармаҡтарым арыны,
Хәҙер уйнап алырбыҙ.
Һәр бармаҡты бейетергә
Беҙ таҡмаҡтар табырбыҙ.

Баш бармаҡ бөрлөгән йыя,
Сығанаҡ бармаҡ салбар кейә,
Урта бармаҡ утын өйә,
Һуҡ бармаҡ һарыҡ ҡарай,
Сәтәкәй бармаҡ сәсен тарай.
***
Биш бармағым – биш туған,
Һәр ҡайһыһы бик уңған:
Иҙән йыуа, керҙәр элә,
Он иләй, икмәк телә,
Һәр эштең яйын белә.
Дәфтәргә хәреф теҙә,
Баҡсала үлән өҙә,
Энә тотоп сәскә сигә,
Матур итеп күлдәк тегә.
***
Беҙ яҙҙыҡ, яҙҙыҡ, яҙҙыҡ, (һауала яҙыу)
Бармаҡтарҙы талдырҙыҡ.
Хәҙер беҙ ял итәбеҙ (ҡулдарҙы һелкетеү)
Һәм тағы ла яҙабыҙ.…
***
Был бармаҡ –олатай бармаҡ,
Был бармаҡ-өләсәй бармаҡ,
Был бармаҡ –атай бармаҡ,
Был бармаҡ –әсәй бармаҡ,
Был бармаҡ –бәпәй бармаҡ,
уның исеме – Сәтәкәй. 
***
Был бармаҡ –олатай,
Был бармаҡ –өләсәй,
Был бармаҡ –атай,
Был бармаҡ –әсәй,
Был бармаҡ мин(Алмаз).
***
Баш бармаҡтар исәнләште
Баш бармаҡ менән,
Имән бармаҡ имән менән,
Урта бармаҡ ,урта менән,
Сығанаҡ бармаҡ сығанаҡ менән
Сәтәкәй бармаҡ сәтәкәй менән
Иҫәнләште бармаҡтар;
Ҡояш сыҡты,нурын сәсте.
***
Уйынсыҡтар 
Баш бармағым туп була,
Имән бармаҡ –был юла,
Урта бармаҡбула шаҡмаҡ,
Сығанаҡ бармаҡ –һикергес,
Сәтәкәй бармаҡ-барабан,
Һана әйҙә ,яңанан. 
***
«Ҡош
Баш бармағым булһын башы,
Ҡанат  булһын ҡулыбыҙ.
Ике ҡанатын ҡағып,
Осоп китте ҡошобоҙ. 

Мин ҡоштарҙы яратам,
Тәмле емдәр ашатам,
Емемде суҡый ҡоштар,
Һикереп уйнай улар,
Сәп-сәп-сәп итәм,
Ҡоштарым осоп китә.
***
«Ҡоштарҙы һайлау»
Ҡоштар, ҡоштар,килегеҙ!        
Беҙ һеҙгә май бирербеҙ,         
Һезгә ем әҙерләрбеҙ            
Ҡар өҫтөнә һибәрбеҙ .
Был  өлөш – күгәрсенгә,            
Был өлөш – сыпсыҡтарға,       
Ҡарғаларға – туҡмастар,       
Туҡ  булығыҙ, ҡошҡайҙар!   
***
 “Тағараҡ”
Тағараҡ элдек ағасҡа
Биш, алты, һигеҙ, туғыҙ.
Һыйланығыҙ, ҡошҡайҙарым,
Ҡышты имен сығығыҙ . 
***
«Минең шарым»
Уйын барышы: ике ҡул бер – берһе ҡаршына киләләр: баш бармаҡ баш бармаҡҡа, һуҡ бармаҡ һҡ бармаҡҡа һ.б. ,ус төптәре бер – берһенә тейәләр. Ҡулдарҙы ирендәргә тейҙереп өрәләр  - ҡулдар шар формаһы ала. “Шартлагас”, яңынан ус төптәре бер – береһенә тейәләр.
Һауа өрәбеҙ беҙ шарға,
Ул ҙур булып ҡабара.
Кинәт шарым шартланы:
Инде ҡайҙан табырға?
***
«Беҙҙең ҡошобоҙ”.
Уйын барышы: ус төптәре бер – берһенә ҡарап торалар. 
Баш бармаҡтар бер-берһенә ҡарап торалар – “ ҡоштоң ” башы, ҡалған бармаҡтар оҙон рәүештә – “ ҡанаттар”. Уларҙы һелкетергә кәрәк.
Баш бармаҡ булһын башы,
Ҡанат булһын усыбыҙ.
Ике ҡанатын ҡағып,
Осоп китә ҡошобыҙ.
***
«Уңган бармаҡтар»
Уйын барышы:бармаҡтарҙы бөгөп  барырға, һуңынан йоҙроҡҡа йыйырга, асырға.
Был бармаҡ ашай,
Ә был бармаҡ эсә,
Был бармаҡ йырлай,
Быныһы ял итә.
Был рәсемдәр ярата,
Бергә беҙҙе уйната.
***
 «Һалдат бармаҡтар»
Уйын барышы: ике ҡулдың да бармаҡтары теҙ өҫтөндә йөргәндә исемдәрен туры килтерергә кәрәк.
Бармаҡтар бит Һалдат булған –
Нисек тигеҙ атлайҙар!
Сәтәкәй атлай,
Баш бармаҡ та,
Һуҡ бармаҡ, урта бармаҡ,
Сығанаҡ бармаҡ  та ҡалышмай,
Шалт та шолт тура атлай!
***
«Осрашыу»
Уйын барышы: ике ҡулдың бармаҡтары осраша, һуңынан  Сәтәкәйҙәр мөгөҙ яһайҙар.
Ике бесәй осрашты “Мияу”,
Ике  эт тә осрашты “ Һау-һау”,
Ике юлбарыҫ “ р-р-р”
Ике һыйыр “ Мууу”,
Ниндәй мөгөҙ был?
***     
“ Еләктәр”
Еләктәр күп үҫкәндәр,         
Тәмле булып бешкәндәр.        
Мин уларҙы йыямын,          
Кәрзинәмә  һаламын.               
Кәрзинәмде тутырғас,           
Ашап ҡарармын бераҙ.             
***.              
«Бармаҡ, ҡайҙа булдың?
Уйын барышы: бармаҡтарҙы күрһәтеп, һәрберһен бөгөп барырға.
Бармаҡ,бармаҡ,
Ҡайҙа булдың?
“Был ағай менән
Урманда булдым.
Был ағай менән
Ҡырҙа йүгерҙем.
Был ағай менән
Бутҡа ашаным.
Был ҡустым менән
           Йыр йырланым”.
***
“Йыл  миҙгелдәре”. 
Уйын барышы:миҙгелдәрҙе  әйтеп,барматарҙы бөгөп барырға.
Баш бармағым ҡыш була,
Ҡар бурандары туҙа.
Һуҡ бармағым – яҙ килә,
Ҡарҙары иреп бөтә.
Урта бармаҡ – йәй етә,
Еләк ҡыҙарып бешә.
Сығанаҡ бармаҡ  көҙ икән,
Һары япраҡтар һипкән.
Сәтәкәй бармаҡ ни икән?
ҡыш,яҙ,йәй,көҙ бит үткән!
***
«Ялҡау бармаҡ
Бер, ике, өс, дүрт, биш,
Бармҡтар йүгерә .
Быныһы урманға  барған,
Быныһы бәшмәктәр тапҡан,
Ә быныһы таҙартҡан,
Быныһы инде ҡыҙҙырған,
Ә быныһы ялҡауланған,
Һимергән дә һимергән.
***
«Бесәй балалары.
Безҙең бесәй балалары
Унау булған – ҡарағыҙ!
Ике ҡара, ике өлгөр,
Ике шаян, ике шуҡ,
Ә икеһе бәләкәй,
Тик  үҙҙәре бик тәтәй.
***
***       
«Ҡуян алған барабан
Һәм ҡаҡҡан ул: трам-трам-трам!
Бәргеләгән: бух-бух-бух!
Уннан Һуҡҡан: шап-шап-шап!
Бер-бер артлы ҡулдарын
Күтәргән ул шалт та шалт.
***
«Һөзгәк кәҙә
Оҙон, осло, кәк(е)ре
Кәҙәбеҙҙең мөгөҙө.
Ялтырый ике күзе,
һөҙөргә килә үҙе.

***
«Кәмәлә йөҙәм.”

Ике усымды ҡушам,
Һәм йылға буйлап йөҙәм.
Ҡуш ҡулым, дуҫтарым,
Кәмәлә мин йөзәмен.
Йылғала йәшәй балыҡ
Тотоп ал, торма баҫып!
«Йәшелсәләр”
Был бармаҡ- ҡабаҡ,
Был  бармаҡ- борсаҡ,
Бл бармаҡ- кишер,
Был бармаҡ- ҡыяр,
Был бармаҡ- һуған.
Йәшелсә быйыл уңған,
Баҡсабыҙҙа барыһы бар!
Шуныһы ҡыҙыҡ, былар барһы
Кәрзингә нисек һыйған?
Был бармаҡ- сөгөлдөр,
Был бармаҡ- һарымһаҡ,
Был бармаҡ- баклажан,
Был бармаҡ- помидор,
Был бармаҡ- картуф.
Бик тиҙ йыйып бөтөрҙөк,
Ярай әле өлгөрҙөк.
Йәйге ямғыр килеште,
Йәшелсәләр тиҙ үҫте.
***
“Бармаҡтар”
Бына минең бармаҡтар,
Шаян улар, шуҡ улар
Бармаҡтар гел уйнайҙар,
Уйнай-уйнай туймайҙар. (бармакка бармак һуғалар)
Бына минең бармаҡтар:
Бик дуҫ улар, гел бергә. ( ҡул сабалар).
Бер ҙә уйнап туймайҙар
****
Йомарланып йоҙроҡҡа 
Бармаҡтар йоҡлағандар. 
Бергә –бергә бик рәхәт , 
Ләкин торорға кәрәк (уятҡан һыман һелкетеп алыу.)
Башта торҙо баш бармаҡ (һәр атаған бармаҡты берәмләп асып барыу.)
Һуҡ бармаҡ  унан һуң.
 Урта бармаҡ  уртала
Зур үҫкән ул шуға ла
Сығанаҡ бармаҡ , мин дә , ти
Башҡаларҙан ҡалмайым , 
Сәтәкәй бармаҡ иң ситтә,
Шуға үҫмәгән һис тә.
Сәтә, сәтә сәтәкәй (сәтәкәй бармакны “үҫтереү” хәрәкәте яһау.)
Үҫмәй ҡалған – бик кескәй!
****
“Һауыт – һаба”
Баш бармағым сәнске,
Һуҡ бармағым сынаяҡ,
Урта бармаҡ тәрилкә,
Сығанаҡ бармаҡ аш һала
Сәтәкәй бармаҡ ҡалаҡ ала – 
Ултырығыҙ, әйҙә, ашайыҡ.
****
Был бармаҡ –Олатай,
Был  бармаҡ – өләсәй,
Был бармаҡ – малай,
Йәшәүе бергә ошолай –
Бик күңелле бик ҡыҙыҡ,
Ҡабатлайыҡ ҡыҙып-ҡыҙып:
Был бармаҡ – атай,
Был бармаҡ – әсәй,
Был бармаҡ – олатай,
Бу бармак – өләсәй,
Был бармаҡ – ҡыҙ.
Күпме шатлыҡ, күпме наҙ!
Борсоуҙар булһын бик аҙ!
Бик бәхетле ғәилә:
Атай, әсәй олатай, өләсәй,
Малай, ҡыҙ ҙа бергә.
Йәшәйек гел бергә-бергә,
Булып татыу ғәилә.
Ҡушылығыҙ һеҙ беҙгә!
***
                                                                    “Өй”
Ҡулдар өҫкә ҡараган. Баш бармаҡтарҙың берәүһе эргәһендә икенсеһе ята, ҡалган бармаҡтарҙың остары “Ҡыйыҡ” эшләп тоташып тора. Уң ҡулдың сәтәкәй бармағы өҫкә күтәрелә.
Бармаҡтарҙы тоташтырып
Өй төҙөнөк беҙ һырлап,
Мейесен дә  ҡуяйык әле,
Торһон өйҙө  матурлап.
***
 “Шыршы”.
Һалыштырып бармаҡтарҙы –
Күлтәрҙек тә терһәктәрҙе –
Килеп сыҡты шыршы –
Ә һин ҡарап торсо.
***
“Йәшелсә турамаһы”
Кәбеҫтәне турайбыҙ,
Кишерҙәрҙе уабыҙ,
Тоҙҙарын да һибәбеҙ,
Кәбеҫтәне ҡыҫабыҙ.
Ашап ҡарайбыҙ.
***
Ҙур аяҡтар юлдан баралар:
Топ-топ-топ.
Бәләкәй аяҡтар юлдан йүгерәләр:
Топ-топ-топ-топ-топ. Топ-топ-топ-топ-топ.
***
Өләсәй  күҙлеген кейҙе ,
Ултырғысҡа ултырҙы (һул ҡулды уң йоҙроҡҡа ҡуябыҙ, шунан алыштырабыҙ), 
Китап уҡый башланы (устарҙы асабыҙ һәм ябабыҙ), 
Һәм шунда уҡ йоҡланы (устарҙы ҡушып баш аҫтына ҡуябыҙ). 
  




“Йоҙак” 
Ишектә йоҙаҡ тора (һул ҡулды йоҙроҡлайбыҙ), 
Кем уны аса ала?(елкәләрҙе күтәрәбеҙ) 
Был асҡыс бит ҙурыраҡ (баш бармаҡты асабыҙ),
 Был асҡыс кесерәк (һуҡ бармаҡты асабыҙ),
 Был асҡыс килешмәй (урта бармаҡты асабыҙ), 
Был асҡыс унда инмәй (сығанаҡ бармаҡты асабыҙ), 
Был асҡыс туры килде (сәтәкәй бармаҡты асабыҙ), 
Йоҙаҡты асып бирҙе (сәпәкәйләйбеҙ).

***
“Аш бешереү”
Ярҙам көтөп тормайбыҙ, 
йәшелсәләр турайбыҙ;
Таҙа итеп йыуабыҙ.
Беҙ кәбеҫтә турайбыҙ.
Бераҙ кишер ҡырабыҙ, 
Ваҡлап һуған турайбыҙ, 
Тоҙлап, майлап алабыҙ, 
Яҡшылап болғатабыҙ. 
Бигрәк тәмле ашыбыҙ!
***
Ҡаҙҙарым.
Ҡаҙҙарым- ҡаҙҡайҙарым, (Уң ҡулды һул ҡул менән һыпырыу),
Ҡаҙҙарым- ҡаҙҡайҙарым, (Уң ҡулды һул ҡул менән һыпырыу),
Оҙон муйынҡайҙарым. (Һул ҡул ус төбөн уң ҡул бармаҡтары менән семетеү).
Улар һыу ҙа эсәләр,
Улар үлән суҡыйҙар,( Һул ҡул һыртын уң ҡулдың бармаҡтары менән семетеү).
Аяҡтарын тыпырҙатып (һул ҡул һыртын уң ҡулдың бармаҡтары менән һуҡҡалыйҙар).
Ҡанаттарын ҡағалар.( Һул ҡул ус төбөн уң ҡул бармаҡтары менән һуҡҡалыйҙар).
Ҡанаттарын яҙалар. (Һул ҡул бармаҡтарын яңанан һыпырып
сығалар).
***
Сылбыр
Бармаҡ башын терәтеп,
Ҡуйҙыҡ түңәрәкләтеп.
Башҡаларын йүгертеп,
Уйныйбыҙ сылбыр итеп.
(Баш һәм һуҡ бармаҡ түңәрәк яһаған, икенсе ҡулдың  бармаҡтары  түңәрәк буйлап атлай).
***
“Көҙгө япраҡтар”
Бер, ике, өс, дүрт, биш( баш бармаҡтан башлап, бөгәләр)
Япраҡтарҙы йыйҙыҡ 
( бармаҡтарҙы йоҙроҡҡа йыялар, устарын күрһәтәләр).
Ҡайындыҡын, миләштекен,     (баш бармаҡтан башлап, Имәннекен, йүкәнекен,                бармаҡтарын бөгәләр)
Һәм талдыҡын
Япраҡтарҙан көҙгө бәйләм
Әсәйемә бүләк итәм. (“атлыйҙар”)


***
“Кәрзинем ҙур”
(Бармаҡтарҙы йәйеп, ус төбөн күрһәтәләр).
Кәрзинем ҙур - бармаҡтарҙы бөкләп баралар
Һалам помидор,
Тутырам ҡыяр,
Ҡабаҡ та Һыяр,
һуған да һалам,
Кишер ҙә һалдым,
Кәрзинем тулды – йоҙроҡто күрһәтәләр.
Уңыш күп булды!
***
“Еләк-емештәр”
Баш бармаҡ – балан,
Һуҡ  бармаҡ – ҡарлыған,
Урта бармаҡ – бөрлөгән,
Сығанаҡ бармаҡ – алма,
Сәтәкәй бармағым – сейә,
Кем күберәк емеш йыя?
***
“Компот” 
Ҡайнатабыҙ беҙ компот – 
Емештәр кәрәк бик күп: 
Алма турап һалабыҙ, 
Груша өҫтәп алабыҙ
Лимон һуты һығабыҙ
Слива, шәкәр һалабыҙ.
Болғатабыҙ, болғатабыҙ, 
Беҙ компот ҡайнатабыҙ.
***
“Беҙ урамда йөрөйбеҙ”
Бер, ике,өс, дүрт,биш - бармаҡтарҙы бөгәләр
Без урамда йөрөйбеҙ   -  һуҡ һәм урта бармаҡтар йөрөй
Ҡар бабай әүәләйбеҙ, - ике ус менән әүәлиҙәр
Ҡоштарҙы ла һыйлайбыҙ - “икмәк валчығы һибәләр”
        Тауҙан шыуып төшәбеҙ, 
         Ҡарҙан аунап алабыҙ 
Ҡарға батып өйгә ҡайттыҡ 
Аш ашап, йоҡларға яттыҡ .
***
“Бал ҡорто”
Кисә кис килде беҙгә 
Буйлы-буйлы бал ҡорто
Уның артынан ҡамҡа,
Һәм бер матур күбәләк.
Ике ҡуңыҙ, сиңерткә
Күҙҙәре ут Һикертә
Беҙләнеләр, остолар, 
Арып ергә төштөләр. 
***
 “Яҙ”
Баш бармағым минең тамсы,
Һуҡ бармағым-гөрләүек,
Урта бармаҡ-боҙ бармаҡ,
Сығанаҡ бармаҡ-умырзая
Сәтәкәй бармак-сыйырсык.
Әйҙә, тиҙерәк осоп сыҡ.
“Сәсәк бәйләме яһа!”
Баш бармаҡ гөлсәсәк,
һуҡ бармаҡ-ҡыңғырау,
Урта бармаҡ-аҡсәскә,
Сығанаҡ бармак-миләүшә,
Сәтәкәй бармаҡ-ләлә
Кем бәйләм яһай белә

